প্রোটিয়াদের বিরুদ্ধে দু’টি চারদিনের ম্যাচে ১৬ জনের ভারতীয় দলে সু়যোগ পেলেন বাংলার একমাত্র ক্রিকেটার অভিমন্যু ঈশ্বরণ৷ দক্ষিণ আফ্রিকা-এ দলের বিরুদ্ধে চারদিনের ম্যাচের পাশাপাশি ঘরের মাঠে চারদেশীয় টুর্নামেন্টের জন্যও ভারত-এ এবং ভারত-বি দল বেছে নেন জাতীয় নির্বাচকরা৷ সম্প্রতি ইংল্যান্ড সফর শেষে দেশে ফেরা ভারত-এ দলের ১৩ জন ক্রিকেটার দক্ষিণ আফ্রিকার বিরুদ্ধে জাতীয় দলে জায়গা ধরে রেখেছে৷